Коран глава 89
СВИТАЊЕ ДАНАДато у Меки. — 30 стихова.
У име Бога благога и милосрднога.

1. Заклињем се свитањем дана и десетерим ноћима,

2. Онијем што је двоструко и што је једноструко,

3. Ноћу, када она тече својим током,

4. Није ли то заклетва која приличи разумному човјеку?

5. Не видиш пи ти до чега је Бог довео народ Адов,

6. Који становаше у Ирему с великим стубовима;

7. Град којему равна не бијаше ни у којем мјесту?

8. До чега је довео Темуђане који своје куће резаху из стијене у долини,

9. И Фараона Господара кочева?

10. Сви они тлачише земљу,

11. И на њој распростираху зло.

12. Бог их све подврже бичу казне.

13. Јер твој Господ мотри непрестано.

14. Када Бог, да би окушао човјека, њега обаспе доброчинствима,

15. Човјек вели: Бог је имао призрења спрам мене.

16. Но када Бог, да би га окушао, умјери своје дарове,

17. Човјек узвикује: Господ ме је увриједио!

18. Никако; но ви немате никаква призрења спрам сирочета.

19. Ви се узајамно не подстичете да храните убогога.

20. Ви туђе нашљедство прождирете слијепо и лакомо,

21. И милујете богатства безграничном љубављу.

22. Јест, када земља буде искомадана у ситне комаде;

23. Када дође твој Господ и када анђели образују редове;

24. Када примакну пакао који ће прождријети злочинце! о! тада ће човјек размишљати; но што ће му тада помоћи размишљање?

25. Он ће узвикнути: Камо да сам добро чинио за вријеме мојега живота! Тога дана нико неће моћи казнити као Бог.

26. Нико не би могао оковати веригама као Бог.

27. А што се тиче тебе, о душо вјернога! која не треба да се бринеш о својој судбини,

28. Врати се к Богу, задовољна са својом наградом, и пријатна Богу;

29. Уђи у број мојих служитеља;

30. Уђи у мој рај.

Коран у преводу Миће Љубибратића